ICAO ໄດ້ດັດແປງແຜນທີ່ການບິນກ່ຽວກັບFIR Sanya ຕາມຄຳສະເຫນີຂອງຫວຽດນາມ
ເຮືອບິນຂອງຈີນ ບິນເຂົ້າເຂດ FIR ໂຮ່ຈິມີນ ຢ່າງຜິດກົດໝາຍ
ຕາມແຫລ່ງຂ່າວຈາກກົມການບິນພົນລະເຮືອນຫວຽດນາມ, ປະຈຸບັນ ໃນຫນ້າເວັບຂອງ ອົງການການບິນພົນລະເຮືອນສາກົນ (ICAO), ແຜນທີ່ການບິນກ່ຽວກັບເຂດ FIR Sanya (ຊານຢາ) ແລະ ບັນດາຂໍ້ມູນກ່ຽວຂ້ອງໄດ້ຮັບການດັດແປງຄືນຕາມຄຳສະເຫນີຂອງຝ່າຍຫວຽດນາມ. ວັນທີ 27/1/2016, ປະທານສະພາ ICAO ກໍໄດ້ສົ່ງຈົດໝາຍເຖິງກົມການບິນພົນລະເຮືອນກ່ຽວກັບບັນຫານີ້. ວັນທີ 22/1, ຜູ້ຕາງຫນ້າສະຖານທູດຫວຽດນາມ ປະຈຳ ການາດາ ໄດ້ພົບປະກັບປະທານສະພາ ICAO ແລະ ທ່ານເລຂາທິການໃຫຍ່ ຂອງ ICAO ຢູ່ສຳນັກງານຂອງອົງການນີ້ຢູ່ ນະຄອນ Montreal ເພື່ອສົ່ງຈົດໝາຍການທູດລົງວັນທີ 15/1/2016 ຂອງສະຖານທູດ ໂດຍຢັ້ງຢືນ ອະທິປະໄຕຂອງຫວຽດນາມ ສຳລັບ ສອງໝູ່ເກາະຮ່ວາງຊາ ແລະ ເຈື່ອງຊາ ແລະ ຄັດຄ້ານເລື່ອງອົງການນີ້ ໄດ້ນຳສະເຫນີຜ່ານຫນ້າເວັບແຜນທີ່ການບິນກ່ຽວກັບ FIR Sanya ເວົ້າສະເພາະ ແລະ FIR ໃນເຂດທະເລຕາເວັນອອກເວົ້າລວມ ດ້ວຍບັນດາເນື້ອໃນບໍ່ສອດຄອ່ງ ແລະ ຜົນສະທ້ອນເຖິງອະທິປະໄຕຂອງຫວຽດນາມ ສຳລັບ ສອງໝູ່ເກາະຮ່ວາງຊາ ແລະ ເຈື່ອງຊາ.
(ແຫຼ່ງຄັດຈາກ VOV)